Shanset për një marrëveshje gjithëpërfshirëse mes SHBA dhe Talebanëve 
Respektimi i një marrëveshje të përkohshme për reduktim të kofliktit të armatosur do të jetë vendimtar për një marrëveshje më të gjerë paqeje për Afganistanin.
Shtetet e Bashkuara dhe Talebanët arritën marrëveshje për të reduktuar luftimet për një javë, në një përpjekje drejt arritjes së një marrëveshje gjithëpërfshirëse. Gazetarja e Zërit të Amerikës Ardita Dunellari, njofton se një marrëveshje më e gjerë paqeje që do të çonte në tërheqjen e plotë të forcave amerikane, por ka ende shumë të panjohura, që lidhen me çështje të mbrojtjes të së drejtave të njeriut, edukimin e grave e të tjera. Gjatë konferencës së sigurisë në Mynih, Sekretari amerikan i Shtetit Mike Pompeo dhe ai i Mbrojtjes Mark Esper, u takuan me Presidentin afgan, Ashfar Ghani për të diskutuar rreth marrëveshjes që do të çonte në tërheqjen e trupave amerikane nga vendi, pas 18 vitesh lufte atje. Nëse tensionet e armatosura reduktohen kjo do t'i hapte rrugë negociatave mbi ardhmen politike të vendit. Zyrtarët afganë e mirëpritën propozimin. tha kreu i qeverisë afgane, Abdullah Abdullah. Megjithatë në Afganistan ka shqetësime mbi qëndrueshmërinë e marrëveshjeve të arritura me vështirësi, pas tërheqjes së forcave amerikane. I dërguari i posaçëm amerikan për Afganistanin Roland Kobia, thekson nevojën që të vëzhgohet nga afër respektimi i të drejtave të njeriut. tha ai. Analisti Peter Bergen beson se prania amerikane është garancia e vetme për të mbrojtur arritjet sociale dhe institucionale. tha ai. Sa i përket të drejtave të grave, ambasadorja Shukria Barakzai thotë se gratë afgane duhet të jenë të zëshme në kërkesat e tyre. tha zonja Barakzai. Ndërsa marrëveshja shihet me dyshim nga afganët, ajo pritet t’i japë një shtytje politikës së presidentit Trump, i cili ka bërë fushatë duke u mbështetur tek premtimi për t’i dhënë fund konfliktit më të gjatë ku janë përfshirë Shtetet e Bashkuara në historinë e tyre.